PÁLYÁZATI KIÍRÁS

Magyarország Emberi Erőforrások Minisztériuma

az Eötvös Loránd Tudományegyetemmel közösen pályázatot hirdet miniszteri ösztöndíjra magyarországi felsőoktatási intézmények *nappali munkarendű mesterképzésre első évre felvételt nyert, magyar állami ösztöndíjjal támogatott formában* a 2017/2018-as tanévben tanulmányokat folytató **csángó-magyar és szlovákiai magyar nemzetiségű** hallgatók számára, akik a 2009/2010-es tanévtől a 2016/2017-es tanévig terjedő időtartamban a magyarországi felsőoktatási intézmények alapképzésén miniszteri ösztöndíjasként végezték tanulmányaikat.

A pályázati kiírás tartalmát az Emberi Erőforrások Minisztériuma (továbbiakban EMMI), az Eötvös Loránd Tudományegyetemmel (ELTE) együttműködve dolgozza ki, és az ELTE lebonyolítói közreműködésével hirdeti meg.

**Általános tudnivalók:**

* Az EMMI és az ELTE az ösztöndíjakkal és a támogatásokkal a szülőföldi értelmiség képzését és utánpótlását kívánja támogatni.

# A pályázat továbbá az államháztartásról szóló törvény végrehajtásáról szóló 368/2011. (XII.31.) Korm. rendeletben (a továbbiakban Ávr.) és a határon túli költségvetési támogatások sajátos szabályairól szóló 98/2012. (V. 15.) Korm. rendeletben foglaltak alapján került kiírásra. A fenti jogszabályoknak, valamint Magyarország egyéb vonatkozó jogszabályainak a rendelkezései a pályázati eljárás valamennyi szakaszában alkalmazandók.

# A felsőoktatásban részt vevő hallgatók juttatásairól és az általuk fizetendő egyes térítésekről szóló 51/2007. (III. 26.) Korm. rendelet 26/A §-a alapján a magyar állami ösztöndíjjal támogatott, nappali munkarendű képzésben a 2016/2017-es tanévben résztvevő, a szomszédos államokban élő magyarokról szóló 2001. évi LXII. tv. (a továbbiakban: Kedvezménytörvény) hatálya alá tartozó határon túli magyar hallgatók jelen pályázaton történő részvételükkel elnyerhetik az emberi erőforrások minisztere által tíz hónapra – a 2017/2018-as tanév időtartamára – adományozott ún. miniszteri ösztöndíjat.

# A 2009/2010-es tanévtől felmenő rendszerben a nappali munkarendű, államilag támogatott/magyar állami ösztöndíjjal támogatott képzésre felvételt nyert és a 2017/2018-as tanévben miniszteri ösztöndíjban részesülő határon túli magyar hallgatóknak a további, felsőbb éves tanulmányaik során a miniszteri ösztöndíjra minden tanévben újra kell pályázniuk.

* A Kedvezménytörvény hatálya alá tartozó határon túli magyar személyek, amennyiben
* nem nappali munkarendű, magyar állami ösztöndíjjal támogatottképzésre jelentkeztek, illetve
* nappali munkarendű, magyar állami ösztöndíjjal támogatottképzésre is jelentkeztek, de a felvételi eljárás során csak magyar állami részösztöndíjjal támogatott vagy önköltséges képzésre kerültek besorolásra

a 2017/2018-as tanév során nem részesülhetnek miniszteri ösztöndíjban.

* A miniszteri ösztöndíj a hallgatót kizárólag a pályázatában szereplő intézményben, szakon és a 2017/2018-as tanévben folytatott tanulmányai alatt illeti meg, és nem vihető át más felsőoktatási intézményben, más munkarenden vagy más szakon végzendő tanulmányok időtartamára.
* A felsőoktatási képzések esetében a miniszteri ösztöndíjak folyósítását, az ehhez kapcsolódó adminisztratív feladatokat a felsőoktatási intézmény látja el.
* A támogatás forrása Magyarország 2017. évi központi költségvetéséről szóló 2016. évi XC. törvény 1. melléklete, XX. Emberi Erőforrások Minisztériuma fejezet, 5. Egyetemek, Főiskolák cím, 1. előir. csoportszám, 4. Ellátottak pénzbeli juttatásai kiemelt előirányzat.
* Az ELTE az ösztöndíj odaítélését követő 30 napon belül személyenként szerződést köt a miniszteri ösztöndíjasokkal (ld. „a pályázó a pályázaton való részvétellel elfogadja a következőket” c. fejezetben), s további, az ösztöndíjast segítő adminisztratív feladatokat (tájékoztatás az ösztöndíjast megillető jogosultságokról, kapcsolattartás az intézményekkel, stb.) lát el.

**A pályázó a pályázaton való részvétellel elfogadja a következőket:**

* Kizárható az a pályázó, aki az adatlapon valótlan, hamis adatot szolgáltat, ilyen nyilatkozatot tesz a pályázat benyújtásakor, illetve valamely a pályázat elbírálását érintő valós tényt, adatot elhallgat.
* A pályázatok a benyújtott igazolások és mellékletek alapján, a magyarországi felsőoktatási intézményben folytatott alapképzéses tanulmányok eredményei, illetve a pályázó tudományos-kutató tevékenysége, szakkollégiumi teljesítménye figyelembe vételével kerülnek elbírálásra. A pályázatok előértékelését az Előértékelő Bizottság (melynek elnöke dr. Cseszregi Tamás, az ELTE oktatási igazgatója) végzi. A beérkezett pályázatok előértékelése alapján a nyertes pályázókra az Előértékelő Bizottság tesz előzetes javaslatot az Értékelő Bizottságnak.
* Az Előértékelő Bizottság ülését követően a nyertes pályázókra tett előzetes javaslat eredményéről A pályázat eredményéről szóló írásos értesítés a döntést követően 7 munkanapon belül az ELTE Külhoni Pályázatok Osztálya részéről elektronikus feladásra kerül a pályázó által a pályázati adatlapon megadott e-mail címre., illetve az előzetes javaslat eredményéről személyesen az ELTE Külhoni Pályázatok Osztályán érdeklődni. Az előzetes javaslattal kapcsolatban a pályázó az Értékelő Bizottsághoz nyújthat be észrevételt a tudomásszerzést követő 7 napon belül.
* A pályázatok értékelését az Értékelő Bizottság végzi. Az Értékelő Bizottság elnöke: Jakabné dr. Szalai Krisztina, az EMMI Felsőoktatási Képzési Főosztályának főosztályvezetője. Az Értékelő Bizottság tagjai: Dr. Szalay György (Szlovákiából); Csapó Nándor (Horvátországból); Dr. Orosz Ildikó (Ukrajnából); Dr. Takács Márta (Szerbiából); Dr. Tonk Márton (Romániából); Wurst Erzsébet (Ausztriából); dr. Cseszregi Tamás, az ELTE oktatási igazgatója; Gaál Nóra, az ELTE Nemzetközi Irodájának irodavezetője és Benked László, az EMMI Felsőoktatási Képzési Főosztályának ösztöndíj referense.
* A pályázatokról a döntést az Értékelő Bizottság javaslatának – mely tartalmazza az Értékelő Bizottsághoz benyújtott észrevételeket és azok elbírálását is – figyelembe vételével az emberi erőforrások minisztere hozza meg a pályázati határidő lejártát követő 30 napon belül. A pályázat eredményéről szóló írásos értesítés a döntést követően 7 munkanapon belül az az ELTE Külhoni Pályázatok Osztálya részéről elektronikus feladásra kerül a pályázó által a pályázati adatlapon megadott e-mail címre.
* A döntéssel szemben fellebbezésnek nincs helye, a pályázó azonban az EMMI oktatásért felelős államtitkárához kifogást nyújthat be, ha a pályázati eljárás, a pályázat befogadása vagy a pályázati döntés jogszabálysértő. A kifogást a pályázónak **a kifogásolt intézkedésről vagy mulasztásról való tudomásszerzéstől számított 10 munkanapon, de legkésőbb a kifogásolt intézkedéstől vagy a mulasztástól számított 30 munkanapon belül kell benyújtania.** A pályázónak a kifogás benyújtásakor az Ávr. 102/D. §-ában meghatározottak szerint kell eljárnia.
* Az ösztöndíjat elnyert pályázóval (személyenként) az ELTE szerződést köt, amely tartalmazza az ösztöndíjas jogait, valamint a hallgatónak az ösztöndíjat adományozó felé teljesítendő tanulmányi, illetve az alábbi adatokra (és azok megváltozására) vonatkozó adatszolgáltatási és tájékoztatási kötelezettségeit:
* a hallgató személyes adatai (név, lakcím, azonosító okmány – útlevél - száma);
* tanulmányi és finanszírozási státuszának megváltozása (így pl. halasztás, átsorolása költségtérítéses képzésre, hallgatói jogviszony megszűnése);
* elérhetőségi címének, egyéb elérhetőségének (pl. e-mail cím) bejelentése, illetve ezen elérhetőségeinek megváltozása.

A pályázók pályázatuk benyújtásával hozzájárulnak a pályázati adatlapon szereplő személyes adataiknak az EMMI, és az ELTE, valamint a fentiekben meghatározott döntés-előkészítő testületek és döntéshozók általi kezeléséhez a döntéshez szükséges ideig ­ de legfeljebb 2017. október 31. napjáig. A nyertes pályázók pályázatuk benyújtásával továbbá hozzájárulnak a pályázati adatlapon szereplő személyes adataiknak az EMMI, és az ELTE általi kezeléséhez a miniszteri ösztöndíjas jogviszonyuk időtartama alatt. Ezen adatszolgáltatási kötelezettség nem teljesítése az ösztöndíjas jogviszony megszűnését vonja maga után.

* A nyertes pályázó részére a magyarországi felsőoktatási intézmény (amellyel a pályázó hallgatói jogviszonyt létesít, vagy hallgatói jogviszonyban áll) folyósítja a miniszteri ösztöndíjat. A miniszteri ösztöndíj havi összege a nemzeti felsőoktatásról szóló 2011. évi CCIV. törvény 114.D. § (1) bekezdés a) pontjában meghatározott összegű ún. éves hallgatói normatíva 15 %-a (Az egy főre megállapított hallgatói normatíva éves összege a 2016. évben 119.000,- forint, ennek alapján a mesterképzésben résztvevők havi miniszteri ösztöndíja ennek 15 %-a, azaz a 2017. évben 17.850,- Ft/hó). A miniszteri ösztöndíj a nyertes pályázót a 2017/2018-as tanév 10 hónapjában illeti meg, feltéve, hogy ezen időtartamban a pályázó az adott felsőoktatási intézmény beiratkozott, magyar állami ösztöndíjjal támogatott hallgatója.
* A miniszteri ösztöndíjas hallgató a felsőoktatási képzésben a 2016/2018-as tanévben magyar állami ösztöndíjjal támogatottformában vesz részt, a miniszteri ösztöndíj összegén felül még jogszabályban és a felsőoktatási intézmény juttatási szabályzatában rögzített módon részesülhet más hallgatói juttatásban (pl. tanulmányi ösztöndíjban) is.
* A megítélt ösztöndíjat az ösztöndíjat adományozó időlegesen felfüggesztheti, vagy véglegesen megszüntetheti, illetve az ösztöndíjas az ösztöndíj, vagy annak egy része visszafizetésére kötelezhető, amennyiben az ösztöndíjas a pályázati kiírásban, az ösztöndíjszerződésben vagy a vonatkozó jogszabályban foglaltakat megszegi.
* Amennyiben az ösztöndíjast a pályázat kiírói az ösztöndíj – vagy annak egy részének – visszafizetésére kötelezik, akkor az államháztartásról szóló 2011. évi CXCV. törvény 53/A. § (2) bekezdése és az Ávr. 98. §-a rendelkezései alapján az ösztöndíjnak a jegybanki alapkamat kétszeresével megnövelt összegét kell visszafizetnie. A kamatszámítás kezdő időpontja a visszafizetendő ösztöndíj első alkalommal történt folyósításának napja, utolsó napja a visszafizetési kötelezettség teljesítésének napja.
* A pályázaton ösztöndíjat nyert hallgatók névsora nyilvános. A pályázó a pályázaton való részvétellel hozzájárul ahhoz, hogy neve az ösztöndíj elnyerése esetén nyilvánosságra kerüljön a https://martonaron.elte.hu honlapon.

**Pályázhat** minden olyana Kedvezménytörvény hatálya alatt álló

* ***román*** állampolgárságú, csángó-magyar nemzetiségű, illetve
* ***szlovák*** állampolgárságú, magyar nemzetiségű személy,

aki a 2009/2010-es tanévtől a 2016/2017-es tanévig terjedő időtartamban a magyarországi felsőoktatási intézmények alapképzésén miniszteri ösztöndíjasként végezték tanulmányaikat és

* a 2017. februárban induló (ún. keresztféléves) felsőoktatási felvételi eljárásban, vagy
* a 2017. szeptemberben induló képzésekre vonatkozó általános felsőoktatási felvételi eljárásban (ld. a [www.felvi.hu](http://www.felvi.hu) honlap 2017 szeptemberében induló mesterképzések tájékoztató felülete, felsőoktatási felvételi eljárásról szóló rész) nappali munkarendű, magyar állami ösztöndíjjal támogatott mesterképzésre kellett felvételt nyernie. A magyar állami részösztöndíjjal támogatott, a költségtérítéses/önköltséges képzésre felvettek, vagy a 2017. évi pótfelvételi eljárásban felvételt nyertek nem részesülhetnek ösztöndíjban.

**Figyelem! A pályázaton történő részvételnek nem akadálya a magyar állampolgárság (azaz a kettős állampolgárság) megléte, vagy az arra irányuló kérelem benyújtása!**

**A pályázásból kizáró általános feltételek:**

* Nem pályázhatnak azok a személyek, akik
* felsőoktatási alapképzéses tanulmányaikat megelőzően nem vettek részt a Balassi Intézet egy éves, ösztöndíjas felsőoktatási előkészítő képzésében és azt nem zárták sikeres záróvizsgával;
* a 2009/2010-es tanévtől a 2016/2017-es tanévig terjedő időtartamban nem valamely magyarországi felsőoktatási intézményben végezték miniszteri ösztöndíjasként felsőoktatási alapképzéses tanulmányaikat.
* Nem pályázhatnak azok, akik a 2009/2010-es tanévtől a 2016/2017-es tanévig terjedő időtartamban valamely magyarországi felsőoktatási intézményben osztatlan képzésben vettek részt miniszteri ösztöndíjasként és szereztek mesterszintű diplomát.
* Nem pályázhatnak azok, akik már rendelkeznek mesterszintű (vagy azzal egyenértékű) felsőfokú végzettséggel (diplomával).
* Nem részesülhetnek miniszteri ösztöndíjban a 2017/2018-as tanévben
* nem államilag elismert (akkreditált) magyarországi felsőoktatási intézményben tanulmányokat folytató, vagy
* nem nappali munkarendű képzésben résztvevő, vagy
* nem állami ösztöndíjas finanszírozási formában szervezett képzésben résztvevő, vagy
* nem mesterképzésben (vagyis felsőfokú szakképzésben, felsőoktatási alap- vagy osztatlan képzésben) résztvevő

személyek.

* Nem pályázhatnak a mesterképzéses tanulmányaikat 2017. szeptemberében megkezdő azon személyek, akik a 2017. évi pótfelvételi eljárásban nyertek felvételt.
* Nem pályázhatnak a Kedvezménytörvény hatálya alá nem tartozó személyek.
* Nem pályázhatnak azon személyek, akik nem rendelkeznek külföldi (szlovákiai, romániai) állandó lakcímmel.
* Nem részesülhetnek miniszteri ösztöndíjban az adott képzési szinten nemzetközi egyezményen alapuló ösztöndíjban a 2017/2018-as tanévben részesülő személyek.

**A pályázati kategóriák és további pályázati feltételek:**

(A pályázásból kizáró általános feltételek mellett a pályázóknak meg kell felelniük az alább meghatározott további feltételeknek.)

**A 2017/2018-as tanévre meghirdetett miniszteri ösztöndíjas keretszám: 5 fő.\***

A pályázónak a 2017/2018-as tanévben valamely magyarországi felsőoktatási intézmény állami ösztöndíjjal támogatott, nappali munkarendű mesterképzésében kell elsőéves hallgatóként részt vennie. Az elsőéves hallgatónak az adott mesterképzésre vagy a 2017. évi keresztféléves, vagy a 2017. évi általános felvételi eljárásban kellett felvételt nyernie.

A magyar állami részösztöndíjjal támogatott, vagy a költségtérítéses/önköltséges képzésben résztvevők, vagy a 2017. évi pótfelvételi eljárásban felvételt nyertek nem részesülhetnek ösztöndíjban.

*Nem lehet pályázni az államtudományi képzési terület rendészeti és katonai vonatkozású szakjaival. Nem lehet pályázni továbbá a nem magyar nyelven oktatott szakokkal, kivéve az idegen nyelvi szakok esetében (pl. anglisztika szak [angol nyelven]).*

\* Tervezett keret, mely az államháztartás2017. évi egyensúlyi helyzetének kedvezőtlen alakulása esetén csökkenhet.

***Amennyiben az elbírálás során a megadott miniszteri ösztöndíjas keretszám nem kerül teljes mértékben odaítélésre, akkor a fennmaradó miniszteri ösztöndíjas keretszám átcsoportosítható az EMMI és az ELTE által közösen a 2017/2018-as tanévre a magyarországi felsőoktatási intézmények nappali munkarendű, első vagy felsőbb éves alap-, vagy osztatlan vagy mesterképzésben részt vevő határon túli magyar nemzetiségű személyek számára miniszteri ösztöndíjra meghirdetett pályázatokra.***

***Pályázat beadás menete:***

* + 1. **Pályázni a martonaron.elte.hu oldalon lehet a pályázatnak megfelelő pályázati adatlapon** az előzetes egyszeri regisztrációt követően;
    2. Az adatlap kitöltését és **végleges beküldését követően a rendszer a pályázat adatait tartalmazó PDF típusú dokumentumot** (file) készít;
    3. A pályázat csak akkor **érvényes,** **ha a pályázó a PDF file-t** kinyomtatva és saját kezűleg aláírva **postai úton, vagy személyesen benyújtja a kötelezően csatolandó mellékletekkel együtt a megadott határidőig a megjelölt elérhetőségeken.**

**A pályázatok beadásának és postai beérkezésének – (nem a postabélyegző dátumának) – határideje:**

**- 2017. augusztus 21., éjjel 23 óra 59 perc (közép-európai idő /CET/ szerint): elektronikus adatlap beadása  *és***

**- 2017. augusztus 22., 12.00 óra (közép-európai idő /CET/ szerint): a pdf pályázati adatlap kinyomtatott, aláírt formájának és papír alapú dokumentumok személyes vagy postai úton történő beérkezése**

***Felhívjuk a figyelmet, hogy***

* ***a határidő minden esetben a beérkezés időpontját jelenti, és***
* ***a pályázat benyújtásával kapcsolatban hiánypótlásra nincs lehetőség!***

Az érdeklődők az alábbi címen és telefonszámon kaphatnak további részletes felvilágosítást a pályázatról, valamint a szerződésről:

ELTE Márton Áron Szakkollégium – Budapest – Külhoni Pályázatok Osztálya

személyes ügyfélfogadás: A budapesti ügyfélfogadási időpontokról tájékozódjon a https://martonaron.elte.hu honlapon!

1037 Budapest, Kunigunda útja 35.

##### Tel: (1) 368-8860/135. mellék; 185. mellék; (1) 766-5720.

E-mail: osztondij@mad.hu

A pályázat benyújtásával a pályázónak nem kell megvárnia a hivatalos értesítés kézhezvételét felvételi határozatáról (melyet a felsőoktatási intézménytől kap meg levélben), mivel a [www.felvi.hu](http://www.felvi.hu) honlapon (magyarországi felvételi eljárás hivatalos oldala) a pályázó személyes elektronikus felvételi felületén megtalálja a hivatalos felvételi besorolási döntését, melyet kinyomtatva csatolni tud jelen pályázat benyújtásakor. Továbbá a pályázati adatlapon lehetősége lesz felhatalmazni az Oktatási Hivatalt, hogy felvételi eredményét soron kívül a pályázat lebonyolítását végző ELTE budapesti Márton Áron Szakkollégiumában Külhoni Pályázatok Osztályának illetékes munkatársaihoz továbbítsa.

**A pályázatokat egy példányban személyesen vagy ajánlott küldeményként ­postai úton az alábbi címen lehet leadni/eljuttatni:**

**ELTE Márton Áron Szakkollégiumában Külhoni Pályázatok Osztálya**

**Cím: 1037 Budapest, Kunigunda útja 35.**

**jelige:” 2017” „csángó-/szlovákiai magyar mester pályázat”**

Az Értékelő Bizottság az ELTE budapesti Márton Áron Szakkollégiumában Külhoni Pályázatok Osztályához határidő után beérkezett, ill. a formailag hibás, pontatlanul benyújtott és a hiányos pályázatokat nem veszi figyelembe.

**Szükséges benyújtandók, dokumentumok, igazolások**

**Kötelezően csatolandó:**

***Az alábbiakban felsorolt mellékleteket, igazolásokat 1-1 példányban elegendő csatolni a pályázathoz, ahol ezt kéri a pályázat – az elektronikus pályázati adatlap részeként kell feltölteni, majd beadott pályázat papírra kinyomtatott és aláírt PDF adatlap dokumentumához a pályázat benyújtásakor!* Az igazolások és mellékletek benyújtásának módját részletesen a pályázati kiírással együtt megjelenő, a pályázat benyújtását segítő „Lépésről lépésre” leírás tartalmazza.**

* a pályázati kérelem megindokolása max. 1 oldal terjedelemben
* magyarországi felsőoktatási (egyetemi/főiskolai) alapképzéses oklevél, államvizsga-bizonyítvány és az index (törzskönyvi kivonat) hitelesített\*\* másolata (e dokumentumok egyszerű másolata csak abban az esetben fogadható el, ha a pályázat beadásakor a pályázó az eredetit a lebonyolító az Eötvös Loránd Tudományegyetem Márton Áron Szakkollégiuma illetékes munkatársának bemutatja)
* a külföldi (romániai vagy szlovákiai) állandó lakcímet igazoló okmány másolata
* a mesterképzéses felvételről/hallgatói jogviszonyról szóló igazolást a pályázat elbírálásáig be kell nyújtani (a felvételről szóló igazolásra megfelelő a személyes e-felvi felületről kinyomtatott besorolási döntés is)

\*\* A felsőoktatási intézmény, vagy közjegyző, vagy Magyarország külföldi képviselete (nagykövetség, főkonzulátus, konzulátus) által hitelesített.

**Csatolható mellékletek:**

* nyelvvizsga-bizonyítvány(ok) hiteles\*\* másolata, illetve egyszerű másolata (egyszerű másolata csak abban az esetben fogadható el, ha a pályázat személyes beadásakor a pályázó az eredetit a lebonyolító munkatársának bemutatja);
* publikáció(k) (szerzőként, szerkesztőként, fordítóként) első oldalának, valamint az adott folyóirat/szakkönyv tartalomjegyzéknek a fénymásolata; kötet- vagy folyóirat-szerkesztések esetében a szerkesztett mű egy oldalas kivonatáról és a tartalomjegyzékéről készített fénymásolat. (Publikáció típusok: szakkönyv, monográfia; egyetemi jegyzet, oktatási segédlet; közlemény - külföldi, szülőföldi vagy magyarországi referált szakmai folyóiratban, konferenciakötetben, tanulmánykötetben; közlemény, recenzió szakfolyóiratban; publikáció ismeretterjesztő folyóiratban.) *Figyelem! A szakfolyóiratokban megjelentetett konferencia-kivonatok publikációként nem kerülnek pontozásra! Ugyanakkor a konferencián bemutatott és megjelentetett dolgozatok publikációként elismerésre kerülnek;*
* tudományos kutatóprojekt(ek)ben való részvétel hitelt érdemlő igazolása (a projektet szervező intézmény részéről kiállított – pecséttel, aláírással ellátott – igazolás). *Figyelem! A kötelező szakmai gyakorlat tudományos projektben való részvételként nem kerül pontozásra! A kutatóprojektben való részvételt bizonyító igazolásban kötelező feltüntetni, hogy a projektben való részvétel nem volt kötelező;*
* tudományos konferencián, szakmai versenyen bemutatott dolgozatok egy oldalas kivonatáról és a megszerzett oklevélről (ennek hiányában a versenyen való részvétel igazolására szolgáló egyéb hivatalos okirat csatolandó) készített a szervező intézmény által hitelesített másolata, illetve egyszerű másolata (egyszerű másolata csak abban az esetben fogadható el, ha a pályázat személyes beadásakor a pályázó az eredetit a lebonyolító munkatársának bemutatja);
* művészeti tevékenység alátámasztása a szervező által kiállított hiteles igazolással;
* közösségi tevékenység igazolása (Hallgatói önkormányzati tisztséget, közösségi tevékenységet – pontos dátummal jelölve az ellátott feladatkört illetve tisztséget - a felsőoktatási intézmény  pecsétjével - nem a hallgatói önkormányzat pecsétjével - hitelesített igazolás benyújtásával kell alátámasztani. Az ELTE Márton Áron Szakkollégium diákotthonaiban betöltött kollégiumi önkormányzati/kollégiumi bizottsági tisztséget illetve állandó jelleggel ellátott feladatkört a ELTE Márton Áron Szakkollégium igazgatójának vagy az adott kollégium vezetője által kiállított igazolással kell alátámasztani.)

\*\* A felsőoktatási intézmény, vagy közjegyző, vagy Magyarország külföldi képviselete (nagykövetség, főkonzulátus, konzulátus) által hitelesített.